Odense Adresse-Contoirs Efterretninger, 1794-08-29
En fri Karl, som for nærværende Tid tiener som Kudsk paa en Herregaard her i Landet, ønsker sig en saadan Tieneste hos et andet Herskab, til 1ste Novbr. Han anvises fra Adressecomtoiret. Da der ved de over afg. Borger og Skræder, Lars Clausens Stervboe tilhørende Eiendomme her i Byen afholdte 3de Auctioner ei er skeet noget antagelig Bud, saa, i Følge Arvingernes derom til Skifteretten gjorte Begiering, bliver fierde Auction derover berammet at holdes den 3die September førstkommende Kl. 10 Slet, da samme absolut skal bortsælges; disse Eiendomme bestaae i følgende: a) et Huus, beliggende paa Ahlgaden imellem Consumtions-Betient Fobian Adler og Jørgen Bild Snedker, og bestaaer i alt af 15 Fag, tillige med et lidet Gaardsrum og Haugeplads ; b) Færgeløbs Parter i Corsøer Færgeløbs Jagter, tre to og Tredivedeel Parter udi Jagten Prinz Christian, en Sextendeel Part udi Jagten Caroline Mathilde og tre to og tredivedeel Parter udi dito Prinz Frederich, og c) 9 Skaarer, Tørvejord, beliggende paa den saakaldede Søeskiær her paa Marken.